Document ID: /roh_data/filtered/fineweb-2-filterrobots_roh.jsonl.gz/15555

Tar l’equipa da downhill Svizra è reglada la successiun dal trenader partent Lars Peyer. Alice Kühne da Scuol surprenda sco emprima dunna il post da trenadra. Alice Kühne è creschida si en Engiadina Bassa. Suenter ses studi a Berna ha ella lavurà en differentas clinicas sco terapeuta da sport e psicologa.
Sez era atleta da la cuppa mundiala
Alice Kühne ha 35 onns e porta ina gronda savida en l’equipa da downhill. Er ella sez è stada curridra da la cuppa mundiala. Ella ha fatg part dals campiunadis mundials d’elita, ed è dubla campiunessa mundiala en la categoria da masters. Ensemen cun l’equipa naziunala da downhill vul la trenadra engiadinaisa far il proxim pass enavant.
RR novitads 10:00